**Esi gaidīts Čangalienā, 2019.gada 10.augustā izstādē – gadatirgū “Izvēlies Piebalgu!”**

*Mērnieku laiki jau nu būs mūža gerumā vienmēr,*

*jo kā sacīt jāsaka, vienmēr kāds tīko otra daļu….”*

*(Ķencis)*

**Ķencis un visi pārējie piebaldzēni aicina uz ikgadējo Izstādi – gadatirgu „Izvēlies Piebalgu!”, kas notiks vienā no latviskākajiem Latvijas novadiem Jaunpiebalgā 2019.gada 10.augustā četrpadsmito reizi.**

 **Visas dienas garumā izdarības Mērnieku laiku garā**

9.00 līdz 16.00 – Amatnieku un mājražotāju andele

9.30 – Izstādes *"Robežu maiņas Jaunpiebalgas novadā"* atklāšana kultūras nama vestibilā

10.00 – Izstādes-gadatirgus “Izvēlies Piebalgu!” atklāšana, zīmola “Izvēlies Piebalgu!” piešķiršana

10.15 –*Jaundzimušos piebaldzēnu sumināšana* kopā ar vokālo studiju *“Tev un man”*

11.20 – Teatrāli muzikāls uzvedums “Mērnieku laiki bez robežām” (izrādīs novada amatierkolektīvi)

12.40 – Goda mielasts - *Svētku kūku parāde un degustācija, “Jaunās reformas zupa” mērnieku gaumē.*

13.00 – Muzicēs etnoprieka grupa *“Ogas”* (vad. Igeta Gaiķe)

14.00 – Uz dejām aicinās grupa *“Dārgoļi”*

14.30 - 16.00 - Gida pavadībā ekspedīcija - *Piebalgas robežu izlūkošana* (pulcēšanās pie kultūras nama)

18.00 – Sv.Toma baznīcā – koncerts *“Dvēseles noskaņas”.* Piedalās: Klinta Āboliņa – soprāns, ērģeles, Audris Balodis – vijole, Pauls Ēriks Skujiņš – čells, Aija Sila – ērģeles.

Par to, kas notiks tirgus laukumā, ar un ap to, visus apgaismos Prātnieku Andžs (lomā iejutīsies Dailes teātra aktieris Aldis Siliņš)

* Aicinām visus uz pasākumu nākt ar mājas, meža, pļavas ziediem un zaļumiem. Kopā izveidosim brīnišķīgu ziedu paklāju *“Iz Ķenča gara gaišuma …”.*
* Gaujas ūdeņos brauciens ar supdēli.
* Izstāžu zālē “Velves” – Jaunpiebalgas lietišķās un tēlotājas mākslas studijas “Piebaldzēni”, mākslas skolas audzēkņu, radošo cilvēku un amatnieku izstāde *“Trejdeviņi”.*
* Laidīsim gaisā burbuļus, meklēsim sajūtas Gaismu un sajūtu teltī, dažādas radošās darbnīcas, veiklības atrakcijas un sportiskas aktivitātes

**Un visbeidzot! Brīvdabas estrādē “Taces”!**

**20.00 -** Tikai vienreiz un tikai Jaunpiebalgā **koncerts ar seriāla “Viņas melo labāk” iemīļotu aktieru piedalīšanos**

**No 22.00** - lustīga zaļumballe kopā ar grupu **“Credo”** un DJ Lejasmeijeru.

**23.00 - Svētku salūts**

Sīkāka informācija: **Projekta vadītāja** Mudīte Šnē, e-pasts: mudite.sne@jaunpiebalga.lv , t.26144234, atbildīgā par vakara daļu Egita Zariņa t. 26449732, egita.zarina@jaunpiebalga.lv

[www.jaunpiebalga.lv](http://www.jaunpiebalga.lv), [www.facebook.lv](http://www.facebook.lv)

Esi gaidīts Čangalienā! Brauc pats un aicini citus!

**Aicinām pieteikties vislabākos, aizrautīgākos un interesantākos amatniekus, mājražotājus, Latvijā ražotu preču un stādu tirgotājus, kuri gatavi papildināt svētku norisi ar savu produkciju un iepriecināt piebaldzēnus un svētku viesus!**

Pieteikties dalībai iespējams elektroniski līdz 2.augustam, aizpildot pieteikuma anketu.

Plašāka informācija par tirgu pieejama, sazinoties ar **Anitu Šūteli,** pa tālruni 28606189, e-pasts: anita.sutele@jaunpiebalga.lv

**Jaunpiebalgas novada** mājražotājus, amatniekus un pārējos novada tirgoties gribētājus pieteikties pie **Maijas Ķīķeres** pa tālruni 26524268, e-pasts: maijakikere@inbox.lv

Ar nolikumu „Izstāde – gadatirgus „Izvēlies Piebalgu!” un pieteikuma veidlapu var iepazīties mājas lapā: [www.jaunpiebalga.lv](http://www.jaunpiebalga.lv)

**Kūku parāde kļavlapu paēnī!**

Arī šogad plūdīs aromātiskā kapejas jūra, pilna ar brīnum gardiem kūkeniem. Kas gan svētki būtu bez kūkām! Tāpēc nekautrējies un neturi sveci zem pūra! Šis ir īstais brīdis mest šaubas, savu kautrību pie malas un ar savu pašcepto torti piedalīties un iepriecināt saldummīļus “Kūku parādē” – 10.augustā, izstādē – gadatirgū “Izvēlies Piebalgu!”.

Piesaki dalību **Gunai Leimanei** pat. 26114149, e-pasts guna.leimane@jaunpiebalga.lv.